प्रेम चोपड़ा, शत्रुघ्न सिन्हा से लेकर सलमान- आमिर तक कई बड़ी हस्तियां शामिल हुईं
सनी देओल के बेटे करण देओल ने 18 जून को फिल्ममेकर बिमल रॉय की पड़पोती दृशा आचार्य के साथ शादी की है। वहीं देर शाम कपल ने मुंबई के ताज लैंड्स एंड होटल में ग्रैंड रिसेप्शन पार्टी होस्ट की, जिसमें कई मशहूर हस्तियां शामिल हुईं।Many big personalities attended from Prem Chopra, Shatrughan Sinha to Salman-Aamir
सनी देओल के बेटे करण देओल ने 18 जून को फिल्ममेकर बिमल रॉय की पड़पोती दृशा आचार्य के साथ शादी की है। देर शाम कपल की मुंबई के ताज लैंड्स एंड होटल में ग्रैंड रिसेप्शन पार्टी रखी गई, जिसमें कई मशहूर हस्तियां शामिल हुईं। पार्टी के कई वीडियो और फोटोज सोशल मीडिया पर सामने आए हैं।
इस पार्टी में धर्मेंद्र के कई पुराने दोस्त शामिल हुए। अनुपम खेर, प्रेम चोपड़ा, राज बब्बर, शत्रुघ्न सिन्हा जैसे दिग्गज कलाकार पहुंचे। इनके अलावा सलमान खान, सुनील शेट्टी, आमिर खान, रणवीर सिंह, दीपिका पादुकोण जैसे सितारों ने भी पहुंचकर पार्टी की शोभा बढ़ाई।
देखिए रिसेप्शन के इनसाइड फोटोज और वीडियोज...
सनी देओल ने पैपराजी को बांटी मिठाई 
बेटे के रिसेप्शन में सनी देओल ने अपने दूसरे बेटे राजवीर देओल के साथ पैपराजी को मिठाई बांटी। इस दौरान का एक वीडियो सोशल मीडिया पर सामने आया है। वीडियो में सनी ऑल ब्लैक सूट में काफी हैंडसम लग रहे हैं।
बारात में धर्मेंद्र ने किया था जमकर डांस 
रविवार को 87 साल के धर्मेंद्र ने अपने पोते करण की बारात में जमकर डांस किया था। जिसका एक वीडियो सामने आया था। बारात में धर्मेंद्र ने अपने बेटे बॉबी देओल का हाथ थामकर एंट्री ली थी। फिर ढोल पर धर्मेंद्र ने ठुमके लगाए। इससे पहले भी धर्मेंद्र ने संगीत सेरेमनी में पोते करण के साथ यमला पगला दीवाना के टाइटल सॉन्ग पर डांस करते हुए दिखाई दिए थे।
एक- दूसरे के हुए करण-दृशा
शादी के कुछ ही घंटों बाद ही करण देओल ने अपने इंस्टाग्राम अकाउंट पर पत्नी दृशा के साथ खूबसूरत तस्वीरें शेयर की हैं। इन फोटोज में दोनों बहुत प्यारे लग रहे हैं। उन्होंने इंस्टाग्राम पर पोस्ट शेयर करते हुए लिखा, ‘तुम ही मेरा आज हो और तुम ही मेरा कल। यह हमारी जिंदगी के एक खूबसूरत सफर की शुरुआत है। हम उन सभी आशीर्वाद और शुभकामनाओं के आभारी हैं जो हमें घेरे हुए हैं।’
बता दें, करण और दृशा बचपन के दोस्त हैं। दृशा एक डिजाइनर हैं, जो अपने जमाने के मशहूर फिल्मकार बिमल रॉय की पड़पोती हैं। धर्मेंद्र भी बिमल रॉय की फिल्म बंदिनी में काम कर चुके हैं। दृशा की फैमिली दुबई में रहती है। दोनों ने कुछ समय तक रिलेशनशिप में रहने के बाद अपने घरवालों से रजामंदी ली थी। करण ने सबसे पहले अपनी मां पूजा को दृशा के बारे में बताया था। उसके बाद उन्होंने सनी और धर्मेंद्र को बताया था।